Diari Oficial de la Generalitat Valenciana


Sumari del DOGV 9084, del 14-05-2021 (2021/5175)

RESOLUCIÓ de 10 de maig de 2021, del director general de Funció Pública, per la qual s'estima el recurs de reposició i s'exclou determinades persones de la llista d'admeses de la convocatòria 87/18, pertanyents al cos superior tècnic d'enginyeria industrial de l'Administració de la Generalitat, A1-12, torn lliure general, corresponents a l'oferta publica d'ocupació de 2018, per al personal de l'Administració de la Generalitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9084

Data del DOGV
:   14-05-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/5175


Data del document
:   10-05-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 10 de maig de 2021, del director general de Funció Pública, per la qual s'estima el recurs de reposició i s'exclou determinades persones de la llista d'admeses de la convocatòria 87/18, pertanyents al cos superior tècnic d'enginyeria industrial de l'Administració de la Generalitat, A1-12, torn lliure general, corresponents a l'oferta publica d'ocupació de 2018, per al personal de l'Administració de la Generalitat. [2021/5175]  
Per l'Ordre 12/2020, d'11 de febrer (DOGV 8745, 21.02.2020), de la Conselleria de Justícia, Interior i Administració Pública, es van convocar proves selectives d'accés al cos superior tècnic d'enginyeria industrial de l'Administració de la Generalitat, A1-12, sector administració especial, convocatòria 87/18, torn lliure general, pel sistema de concurs oposició i procés d'estabilització d'ocupació, corresponent a l'oferta d'ocupació pública de 2018 per al personal de l'Administració de la Generalitat.  
Mitjançant la Resolució de 21 de novembre de 2020, del director general de Funció Pública, s'eleva a definitiva la llista provisional de persones admeses i excloses a les proves selectives d'accés, al cos objecte d'aquesta resolució.  
Disconforme amb el contingut de l'anterior resolució, Salvador Puigdengolas Rosas, en nom i representació del Col·legi Oficial d'Enginyers Industrials de la Comunitat Valenciana, va interposar recurs de reposició en el qual sol·licita l'exclusió del llistat d'admesos de les proves selectives els aspirants Raquel Minguet Mocholí, Sergio del Moral Garzón, Francisco Javier López Maestre, Julio Rivero Beltrán, Laura Juan Escrivá i Gerardo Muñoz Cuello.  
Posteriorment, per escrit de 29 de gener de 2021, l'esmentat col·legi oficial posa de manifest l'error involuntari en què va incórrer en formular el recurs respecte de Gerardo Muñoz Cuello, perquè aquest candidat és enginyer industrial col·legiat en la demarcació d'Alacant del Col·legi Oficial d'Enginyers Industrials de la Comunitat Valenciana amb número de col·legiat 5860, la qual cosa acredita amb el certificat de 27 de gener de 2021, del secretari provincial del Col·legi Oficial d'Enginyers Industrials de la Comunitat Valenciana, demarcació d'Alacant. Per consegüent, per mancar de la condició de tercer recorregut, Gerardo Muñoz Cuello queda exclòs dels efectes de la interposició.  
Finalment, el director general de Funció Pública, amb data 30 de març de 2021, estima el recurs de potestatiu de reposició i les pretensions d'exclusió de Raquel Minguet Mocholí, Sergio del Moral Garzón, Francisco Javier López Maestre, Julio Rivero Beltrán i Laura Juan Escrivá.  
En l'apartat 2 de l'article 15 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i en les bases de l'Ordre 12/2020, d'11 de febrer, anteriorment esmentada, la direcció general amb competències en matèria de funció pública elevarà a definitiva la relació de persones admeses i excloses mitjançant una resolució.  
Per tot això, resolc:  
  
Únic  
Estimar l'esmentat recurs, i conseqüentment excloure de les proves selectives els aspirants Raquel Minguet Mocholí, Sergio del Moral Garzón, Francisco Javier López Maestre, Julio Rivero Beltrán i Laura Juan Escrivá.  
  
Aquesta resolució posa fi a la via administrativa, i contra aquesta podrà interposar-se un recurs potestatiu de reposició en el termini d'un mes comptat des de l'endemà de la publicació en el Diari Oficial de la Generalitat Valenciana, davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació en el Diari Oficial de la Generalitat Valenciana, conforme amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen fer ús, si és el cas, de qualsevol altre que estimen procedent.  
  
València, 10 de maig de 2021. El director general de Funció Pública: David Alfonso Jarque.